ΣΗΜΑΝΤΙΚΟ: Πριν υποβάλετε πληροφορίες στην Apple χρησιμοποιώντας τον Βοηθό σχολίων, διαβάστε τις σημαντικές πληροφορίες και την άδεια χρήσης που ακολουθούν.

Ο Βοηθός σχολίων είναι ένα εργαλείο λογισμικού που συγκεντρώνει πληροφορίες που περιγράφουν προβλήματα που εντοπίζετε κατά τη χρήση των iOS, macOS, tvOS, watchOS, iPadOS, visionOS ή άλλων προϊόντων της Apple, ανάλογα με την περίπτωση. Συλλέγει αρχεία καταγραφής από το προϊόν που χρησιμοποιείτε, τα οποία ενδέχεται να περιέχουν προσωπικές πληροφορίες, όπως το όνομά σας, το αναγνωριστικό υλισμικού, τη σύνδεση δικτύου, την τοποθεσία, τα δεδομένα ημερολογίου και την αλληλογραφία ηλεκτρονικού ταχυδρομείου. Τα αρχεία καταγραφής σύνδεσης δικτύου ενδέχεται να περιέχουν μεταδεδομένα της ασύρματης σύνδεσής σας στο δίκτυο, όπως τη διεύθυνση υλισμικού του ασύρματου δρομολογητή στον οποίο είστε συνδεδεμένοι, ονόματα τομέων με τα οποία η συσκευή σας επικοινωνεί, διευθύνσεις IP και επικεφαλίδες TCP/UDP, κατά περίπτωση. Μπορείτε να δείτε, να επεξεργαστείτε ή να διαγράψετε αυτά τα αρχεία καταγραφής πριν ή μετά την υποβολή τους στην Apple. Μπορείτε επίσης να παράσχετε γραπτά σχόλια.

Εάν επιλέξετε να υποβάλετε αυτές τις πληροφορίες μέσω του Βοηθού σχολίων, τότε συμφωνείτε ότι η Apple μπορεί να τις χρησιμοποιήσει για τη βελτίωση των προϊόντων και υπηρεσιών της Apple.

************

APPLE INC.
ΣΥΜΦΩΝΙΑ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ ΚΑΙ ΕΜΠΙΣΤΕΥΤΙΚΟΤΗΤΑΣ ΒΟΗΘΟΥ ΣΧΟΛΙΩΝ

ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΟΥΣΑ ΣΥΜΦΩΝΙΑ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ ΚΑΙ ΕΜΠΙΣΤΕΥΤΙΚΟΤΗΤΑΣ («ΑΔΕΙΑ ΧΡΗΣΗΣ») ΠΡΙΝ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ ΤΗΣ APPLE. ΧΡΗΣΙΜΟΠΟΙΩΝΤΑΣ ΤΟ ΛΟΓΙΣΜΙΚΟ ΤΗΣ APPLE, ΣΥΜΦΩΝΕΙΤΕ ΟΤΙ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ. ΑΝ ΕΧΕΤΕ ΠΡΟΣΒΑΣΗ ΣΤΟ ΛΟΓΙΣΜΙΚΟ ΗΛΕΚΤΡΟΝΙΚΑ, ΔΗΛΩΣΤΕ ΟΤΙ ΣΥΜΦΩΝΕΙΤΕ ΝΑ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΠΑΤΩΝΤΑΣ Η ΚΑΝΟΝΤΑΣ ΚΛΙΚ ΣΤΟ ΚΟΥΜΠΙ «ΣΥΜΦΩΝΩ/ΑΠΟΔΕΧΟΜΑΙ». ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΚΑΙ ΔΕΝ ΣΥΝΑΙΝΕΙΤΕ ΣΤΗ ΣΥΛΛΟΓΗ ΔΕΔΟΜΕΝΩΝ, ΜΗΝ ΧΡΗΣΙΜΟΠΟΙΕΙΤΕ ΤΟ ΛΟΓΙΣΜΙΚΟ ΚΑΙ ΠΑΤΗΣΤΕ Η ΚΑΝΤΕ ΚΛΙΚ ΣΤΟ ΚΟΥΜΠΙ «ΔΙΑΦΩΝΩ/ΑΡΝΟΥΜΑΙ» ΚΑΙ ΜΗΝ ΧΡΗΣΙΜΟΠΟΙΕΙΤΕ ΤΟ ΛΟΓΙΣΜΙΚΟ ΓΙΑ ΝΑ ΣΤΕΙΛΕΤΕ ΑΡΧΕΙΑ ΚΑΤΑΓΡΑΦΗΣ Η ΑΛΛΕΣ ΠΛΗΡΟΦΟΡΙΕΣ ΣΤΗΝ APPLE.

1. Γενικά.
A. Το λογισμικό της Apple και οποιοδήποτε λογισμικό τρίτων, η τεκμηρίωση, οι διεπαφές, το περιεχόμενο και οι γραμματοσειρές που συνοδεύουν την παρούσα Άδεια χρήσης, είτε βρίσκονται σε δίσκο, είτε σε μνήμη μόνο για ανάγνωση, είτε σε οποιοδήποτε άλλο μέσο ή σε οποιαδήποτε άλλη μορφή (συλλογικά στο εξής το "Λογισμικό της Apple") σας παραχωρούνται με άδεια χρήσης, όχι με πώληση, από την Apple Inc. ("Apple") για χρήση μόνο υπό τους όρους της παρούσας Άδειας χρήσης. Η Apple ή/και ο/οι δικαιοπάροχος/οι της Apple διατηρούν την κυριότητα του Λογισμικού της Apple καθεαυτού και διατηρούν όλα τα δικαιώματα που δεν σας έχουν παραχωρηθεί ρητά. Οι όροι της παρούσας Άδειας θα διέπουν οποιεσδήποτε αναβαθμίσεις λογισμικού που παρέχονται από την Apple και αντικαθιστούν ή/και συμπληρώνουν το αρχικό Λογισμικό της Apple, εκτός εάν η εν λόγω αναβάθμιση συνοδεύεται από ξεχωριστή άδεια χρήσης, οπότε θα διέπονται από τους όρους της εν λόγω άδειας χρήσης.

B. Ο τίτλος και τα δικαιώματα πνευματικής ιδιοκτησίας επί οποιουδήποτε περιεχομένου που εμφανίζεται ή είναι προσβάσιμο μέσω του Λογισμικού της Apple ανήκουν στον αντίστοιχο ιδιοκτήτη του περιεχομένου. Το εν λόγω περιεχόμενο μπορεί να προστατεύεται από πνευματικά δικαιώματα ή άλλους νόμους και συνθήκες περί πνευματικής ιδιοκτησίας και μπορεί να υπόκειται στους όρους χρήσης του τρίτου μέρους που παρέχει το εν λόγω περιεχόμενο. Η παρούσα Άδεια χρήσης δεν σας παρέχει κανένα δικαίωμα χρήσης του εν λόγω περιεχομένου ούτε εγγυάται ότι το εν λόγω περιεχόμενο θα συνεχίσει να είναι διαθέσιμο σε εσάς.

2. Επιτρεπόμενες χρήσεις και περιορισμοί της Άδειας χρήσης.
A. Άδεια χρήσης. Με την επιφύλαξη των όρων και προϋποθέσεων της παρούσας Άδειας, σας χορηγείται περιορισμένη, μη αποκλειστική άδεια εγκατάστασης και χρήσης του Λογισμικού Apple σε συμβατά προϊόντα με την επωνυμία της Apple που κατέχετε ή ελέγχετε κατά τη διάρκεια της παρούσας Άδειας, με σκοπό την παροχή στην Apple διαγνωστικών, τεχνικών, χρήσης και σχετικών αρχείων καταγραφής και πληροφοριών σχετικά με τον υπολογιστή, τη συσκευή, το υλισμικό, το σύστημα και το λογισμικό εφαρμογών, και περιφερειακών συσκευών («το Σύστημά σας») σε σχέση με (i) τη συμμετοχή σας στο Πρόγραμμα Seed (αξιολόγηση λογισμικού προς έκδοση) των πελατών της Apple, στο Πρόγραμμα Apple Beta ή/και στο Apple Developer Program (συλλογικά στο εξής, «Πρόγραμμα Seed») στο πλαίσιο της αξιολόγησής σας για τον τρόπο με τον οποίο το λογισμικό ή/και το υλισμικό προ-έκδοσης της Apple που σας παρέχεται στο πλαίσιο του Προγράμματος Seed αποδίδει στο Σύστημά σας ή (ii) την επιστροφή ή αντικατάσταση του υπολογιστή, της συσκευής ή του υλισμικού από την Apple. Μπορείτε να χρησιμοποιήσετε αυτό το Λογισμικό Apple μόνο (x) εάν είστε μέλος ενός Προγράμματος Seed, (y) σε σχέση με την εξουσιοδοτημένη επιστροφή ή αντικατάσταση ορισμένων προϊόντων Apple, ή (z) όπως άλλως επιτρέπεται από την Apple, κατά την αποκλειστική κρίση της Apple. Μπορείτε να δημιουργήσετε μόνο τόσα αντίγραφα εσωτερικής χρήσης του Λογισμικού Apple όσα είναι εύλογα απαραίτητα για τη χρήση του Λογισμικού Apple όπως επιτρέπεται από την παρούσα Άδεια xρήσης, υπό την προϋπόθεση ότι αναπαράγετε σε κάθε αντίγραφο του Λογισμικού Apple ή τμήματος αυτού, όλες τις σημειώσεις πνευματικών δικαιωμάτων ή άλλες σημειώσεις ιδιοκτησίας που περιέχονται στο πρωτότυπο. Η παρούσα άδεια δεν σας παρέχει το δικαίωμα να χρησιμοποιήσετε το Λογισμικό Apple για οποιονδήποτε άλλο σκοπό και δεν μπορείτε να διαθέσετε το Λογισμικό Apple μέσω δικτύου όπου θα μπορούσε να χρησιμοποιηθεί από πολλούς υπολογιστές ή συσκευές ταυτόχρονα. Εκτός από όσα ορίζονται ρητά στο παρόν, δεν χορηγούνται ούτε υπονοούνται άλλα δικαιώματα ή άδειες χρήσης στο πλαίσιο οποιασδήποτε πνευματικής ιδιοκτησίας της Apple.

B. Απαγορεύεται η αντίστροφη μηχανική. Άλλοι περιορισμοί χρήσης. Δεν επιτρέπεται, και συμφωνείτε να μην επιτρέψετε ή να δώστε τη δυνατότητα σε άλλους να αντιγράψουν (εκτός εάν επιτρέπεται ρητά από την παρούσα Άδεια), να αποσυμπιέσουν, να ανασκευάσουν, να αποσυναρμολογήσουν, να επιχειρήσουν να αντλήσουν τον πηγαίο κώδικα, να αποκρυπτογραφήσουν, να τροποποιήσουν, να δημιουργήσουν παράγωγα έργα του Λογισμικού Apple ή οποιουδήποτε μέρους του (εκτός εάν και μόνο στο βαθμό που οποιοσδήποτε παραπάνω περιορισμός απαγορεύεται από την ισχύουσα νομοθεσία ή στο βαθμό που επιτρέπεται από τους όρους αδειοδότησης που διέπουν τη χρήση στοιχείων ανοικτού κώδικα), ή να τον ενσωματώσουν ή να τον μεταγλωττίσουν σε συνδυασμό με δικά σας προγράμματα. Συμφωνείτε να χρησιμοποιείτε το Λογισμικό Apple σύμφωνα με όλη την ισχύουσα νομοθεσία, συμπεριλαμβανομένης της τοπικής νομοθεσίας της χώρας ή της περιοχής κατοικίας σας ή της χώρας ή της περιοχής από την οποία πραγματοποιείτε λήψη ή χρησιμοποιείτε το Λογισμικό Apple.

3. Μεταφορά. Δεν επιτρέπεται η ενοικίαση, η μίσθωση, ο δανεισμός, η υποαδειοδότηση, η πώληση, η μεταβίβαση ή η με οποιονδήποτε άλλο τρόπο αναδιανομή ή υποαδειοδότηση του Λογισμικού Apple.

4. Χωρίς υποστήριξη και συντήρηση. Η Apple δεν υποχρεούται να παρέχει οποιαδήποτε συντήρηση, τεχνική ή άλλη υποστήριξη για το Λογισμικό Apple ή οποιεσδήποτε ενημερώσεις για το Λογισμικό Apple.

5. Συγκατάθεση για τη συλλογή και χρήση δεδομένων.
A. Δεδομένα ανάλυσης για την εφαρμογή «Βοηθός σχολίων». Εάν επιλέξετε τη συλλογή δεδομένων ανάλυσης για το Λογισμικό Apple (η Εφαρμογή Βοηθός σχολίων), συμφωνείτε ότι η Apple και οι θυγατρικές και οι αντιπρόσωποί της μπορούν να συλλέγουν, να διατηρούν, να επεξεργάζονται και να χρησιμοποιούν διαγνωστικές, τεχνικές, χρηστικές και σχετικές πληροφορίες, συμπεριλαμβανομένων, ενδεικτικά, μοναδικών αναγνωριστικών συστήματος ή υλισμικού, πληροφοριών σχετικά με τη συσκευή σας, τον υπολογιστή σας, το λογισμικό συστήματος και εφαρμογών και περιφερειακών συσκευών, οι οποίες συλλέγονται περιοδικά για την παροχή και τη βελτίωση των προϊόντων και υπηρεσιών της Apple, τη διευκόλυνση της παροχής ενημερώσεων λογισμικού, υποστήριξης προϊόντων και άλλων υπηρεσιών που τυχόν παρέχονται σε εσάς που σχετίζονται με το Λογισμικό Apple και για την επαλήθευση της συμμόρφωσης με τους όρους της παρούσας Άδειας χρήσης. Η Apple δύναται να χρησιμοποιήσει αυτές τις πληροφορίες, εφόσον συλλέγονται σε μορφή που δεν αποκαλύπτουν την ταυτότητά σας, για τους σκοπούς που αναφέρονται ανωτέρω. Για να μπορούν οι συνεργάτες της Apple και οι τρίτοι προγραμματιστές να βελτιώνουν το λογισμικό, το υλισμικό και τις υπηρεσίες τους που έχουν σχεδιαστεί για χρήση με προϊόντα της Apple, η Apple δύναται να παρέχει στους εν λόγω συνεργάτες και τρίτους προγραμματιστές ένα υποσύνολο πληροφοριών διαγνωστικών που σχετίζονται με το λογισμικό, το υλισμικό ή/και τις υπηρεσίες του συνεργάτη ή του προγραμματιστή, εφόσον οι πληροφορίες διαγνωστικών είναι σε μορφή που δεν αποκαλύπτει την ταυτότητά σας.

B. Λεπτομερή αρχεία καταγραφής που υποβάλλονται στην Apple. Μέσω της χρήσης αυτού του Λογισμικού Apple, θα έχετε τη δυνατότητα να επισυνάπτετε αυτόματα πληροφορίες από το Σύστημά σας, συμπεριλαμβανομένων, ενδεικτικά, αναφορών του Προφίλ συστήματος Apple, αρχείων καταγραφής καταρρεύσεων του συστήματος, αρχείων καταγραφής πόρων συστήματος, αρχείων καταγραφής αναστολής λειτουργίας, αρχείων καταγραφής εγκατάστασης, αρχείων καταγραφής κρίσιμων σφαλμάτων του συστήματος και αρχείων καταγραφής πλήρους συστήματος («Λεπτομερή αρχεία καταγραφής»). Εάν επιλέξετε να υποβάλετε λεπτομερή αρχεία καταγραφής στην Apple χρησιμοποιώντας το Λογισμικό Apple, τότε το όνομα και η διεύθυνση ηλεκτρονικού ταχυδρομείου σας θα συμπεριληφθούν στην υποβολή σας και τα αρχεία καταγραφής που επισυνάπτετε ενδέχεται να περιλαμβάνουν προσωπικά αναγνωρίσιμες πληροφορίες, όπως, ενδεικτικά, το όνομα του λογαριασμού σας, πληροφορίες σχετικά με τις επαφές σας, συμβάντα ημερολογίου και αλληλογραφία ηλεκτρονικού ταχυδρομείου. Η παροχή αυτών των λεπτομερών αρχείων καταγραφής είναι προαιρετική, αλλά στο βαθμό που επιλέγετε να τα παρέχετε, αναγνωρίζετε και συμφωνείτε ότι η Apple μπορεί να τα χρησιμοποιήσει για διαγνωστικούς σκοπούς και για βελτιώσεις προϊόντων ή υπηρεσιών. Η Apple μπορεί να διατηρήσει αυτά τα λεπτομερή αρχεία καταγραφής μέχρι να επιλυθούν τα σφάλματα.

Γ. Χαρακτηριστικά συστήματος που υποβλήθηκαν στην Apple. Επιπλέον, το Λογισμικό της Apple ενδέχεται να διαθέτει μια λειτουργία που συγκεντρώνει μια λίστα ορισμένων εφαρμογών λογισμικού, χαρακτηριστικών και λειτουργιών από το Σύστημά σας, καθώς και πληροφορίες χρήσης για τις εν λόγω εφαρμογές, χαρακτηριστικά και λειτουργίες («τα Χαρακτηριστικά»). Αυτή η λίστα δεν αποστέλλεται στην Apple, εκτός αν επιλέξετε να την στείλετε. Εάν προσφέρεται αυτή η δυνατότητα, τότε το Λογισμικό Apple παρέχει έναν κατάλογο των Χαρακτηριστικών που συλλέγονται και σας δίνει τη δυνατότητα να αφαιρέσετε οποιοδήποτε συγκεκριμένο χαρακτηριστικό πριν από την υποβολή στην Apple. Η παροχή χαρακτηριστικών στην Apple είναι προαιρετική, αλλά στο βαθμό που επιλέγετε να τα παρέχετε, αναγνωρίζετε και συμφωνείτε ότι η Apple μπορεί να τα χρησιμοποιήσει για τη βελτίωση του Προγράμματος Seed και για τη βελτίωση προϊόντων ή υπηρεσιών. Η Apple μπορεί να κρατήσει αυτά τα χαρακτηριστικά μέχρι να επιλυθούν τα σφάλματα.

Δ. Πολιτική απορρήτου. Η επεξεργασία των πληροφοριών σας θα γίνεται πάντοτε σύμφωνα με την Πολιτική απορρήτου της Apple, την οποία μπορείτε να δείτε στη διεύθυνση: https://www.apple.com/legal/privacy/.

6. Εμπιστευτικότητα.
A. Συμφωνείτε ότι το Λογισμικό Apple για το οποίο χορηγείται άδεια χρήσης στο πλαίσιο του παρόντος και όλες οι πληροφορίες που σας γνωστοποιούνται από την Apple και σχετίζονται με το εν λόγω Λογισμικό Apple θα θεωρούνται και θα αναφέρονται συλλογικά στο εξής ως «Εμπιστευτικές Πληροφορίες». Ωστόσο, οι εμπιστευτικές πληροφορίες δεν περιλαμβάνουν: (α) πληροφορίες που είναι τώρα ή στη συνέχεια καθίστανται γενικά διαθέσιμες στο κοινό χωρίς δική σας υπαιτιότητα ή παράβαση με τρόπο νόμιμο ή εξουσιοδοτημένο από την Apple, (β) πληροφορίες που μπορείτε να αποδείξετε ότι είχατε νόμιμα στην κατοχή σας πριν από την αποκάλυψή τους από την Apple, (γ) πληροφορίες που αναπτύξατε ανεξάρτητα χωρίς τη χρήση εμπιστευτικών πληροφοριών ή (δ) πληροφορίες που αποκτήσατε νόμιμα από τρίτο μέρος στο οποίο έχει δοθεί το δικαίωμα να τις μεταβιβάσει ή να τις αποκαλύψει η Apple.

B. Συμφωνείτε να μην αποκαλύπτετε, δημοσιεύετε ή διαδίδετε Εμπιστευτικές πληροφορίες σε κανέναν άλλον εκτός από: (1) τους υπαλλήλους και τους εργολάβους σας με αποδεδειγμένη ανάγκη να γνωρίζουν, οι οποίοι έχουν δεσμευτικές, γραπτές υποχρεώσεις εμπιστευτικότητας απέναντί σας που προστατεύουν τις εν λόγω Εμπιστευτικές πληροφορίες από μη εξουσιοδοτημένη αποκάλυψη, ή (2) άλλους συμμετέχοντες στο Πρόγραμμα Seed της Apple, αλλά μόνο μέσω της χρήσης των εμπιστευτικών φόρουμ συζητήσεων για το Λογισμικό Apple που παρέχονται από την Apple μέσω της σχετικής διαδικτυακής πύλης Seed (εάν υφίσταται). Επιπλέον, συμφωνείτε να λαμβάνετε εύλογες προφυλάξεις για την αποτροπή οποιασδήποτε μη εξουσιοδοτημένης χρήσης, αποκάλυψης, δημοσίευσης ή διάδοσης των Εμπιστευτικών πληροφοριών. Συμφωνείτε να μην χρησιμοποιείτε τις Εμπιστευτικές πληροφορίες με άλλο τρόπο προς όφελος δικό σας ή οποιουδήποτε τρίτου χωρίς την προηγούμενη γραπτή έγκριση ενός εξουσιοδοτημένου εκπροσώπου της Apple σε κάθε περίπτωση. Όλες οι Εμπιστευτικές πληροφορίες παραμένουν αποκλειστική ιδιοκτησία της Apple. Δεν έχετε καμία σιωπηρή άδεια χρήσης ή άλλα δικαιώματα στις Εμπιστευτικές πληροφορίες που δεν παραχωρούνται ρητά στην Ενότητα 2Α.

Γ. Με το παρόν αναγνωρίζετε ότι η μη εξουσιοδοτημένη αποκάλυψη ή χρήση Εμπιστευτικών πληροφοριών θα μπορούσε να προκαλέσει ανεπανόρθωτη βλάβη και σημαντική ζημία στην Apple, η οποία μπορεί να είναι δύσκολο να διαπιστωθεί. Κατά συνέπεια, συμφωνείτε ότι η Apple θα έχει το δικαίωμα να ζητήσει την άμεση λήψη ασφαλιστικών μέτρων για την επιβολή των υποχρεώσεων που απορρέουν από την παρούσα Άδεια χρήσης, επιπλέον οποιωνδήποτε άλλων δικαιωμάτων και μέσων αποκατάστασης που μπορεί να έχει.

7. Λύση. Η παρούσα Άδεια χρήσης ισχύει μέχρι τη λύση της. Τα δικαιώματά σας δυνάμει της παρούσας Άδειας χρήσης αίρονται αυτόματα ή ειδάλλως παύουν να ισχύουν χωρίς προειδοποίηση από την Apple σε περίπτωση μη συμμόρφωσής σας με οποιονδήποτε όρο ή όρους της παρούσας Άδειας χρήσης. Επιπλέον, η Apple διατηρεί το δικαίωμα να καταγγείλει την παρούσα Άδεια Χρήσης εάν κυκλοφορήσει μια νέα έκδοση του λογισμικού του λειτουργικού συστήματος της Apple ή του Λογισμικού Apple η οποία δεν είναι συμβατή με την παρούσα έκδοση του Λογισμικού Apple. Μετά τη λύση της παρούσας Άδειας χρήσης, οφείλετε να διακόψετε κάθε χρήση του Λογισμικού Apple και να καταστρέψετε όλα τα αντίγραφα, μερικά ή πλήρη, του Λογισμικού Apple. Οι ενότητες 2Β, 5 (αλλά μόνο στο βαθμό που αποκτήθηκαν πριν από τη λύση), 6, 7, 8 (αλλά μόνο στο βαθμό που προβλέπεται πριν από τη λύση), 9, 10, 11, 12, 14, 15 και 16 της παρούσας Άδειας θα εξακολουθήσουν να ισχύουν σε περίπτωση οποιασδήποτε λύσης.

8. Σχόλια. Το Λογισμικό Apple θα σας παρέχει τη δυνατότητα να υποβάλλετε στην Apple αναφορές σφαλμάτων, ερωτηματολόγια, αιτήσεις βελτίωσης, αναφορές προβλημάτων ή/και πληροφορίες υποστήριξης (συλλογικά στο εξής, «τα Σχόλια») σχετικά με το Σύστημά σας ή το Λογισμικό Apple. Εκτός εάν ορίζεται διαφορετικά στην Ενότητα 5, συμφωνείτε ότι, ελλείψει ξεχωριστής γραπτής συμφωνίας περί του αντιθέτου, η Apple θα είναι ελεύθερη να χρησιμοποιεί οποιαδήποτε Σχόλιο που παρέχετε για οποιονδήποτε σκοπό. Δηλώνετε επίσης στην Apple ότι διαθέτετε όλα τα απαραίτητα δικαιώματα για την παροχή των Σχολίων και την παραχώρηση των παραπάνω δικαιωμάτων στην Apple.

9. Αποποίηση εγγυήσεων.
Α. ΑΝΑΓΝΩΡΙΖΕΤΕ ΡΗΤΑ ΚΑΙ ΣΥΜΦΩΝΕΙΤΕ ΟΤΙ, ΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, Η ΧΡΗΣΗ ΤΟΥ ΛΟΓΙΣΜΙΚΟΥ APPLE ΓΙΝΕΤΑΙ ΜΕ ΔΙΚΗ ΣΑΣ ΑΠΟΚΛΕΙΣΤΙΚΗ ΕΥΘΥΝΗ ΚΑΙ ΟΤΙ ΤΟ ΣΥΝΟΛΟ ΤΟΥ ΚΙΝΔΥΝΟΥ ΟΣΟΝ ΑΦΟΡΑ ΤΗΝ ΙΚΑΝΟΠΟΙΗΤΙΚΗ ΠΟΙΟΤΗΤΑ, ΑΠΟΔΟΣΗ, ΑΚΡΙΒΕΙΑ ΚΑΙ ΠΡΟΣΠΑΘΕΙΑ ΒΑΡΥΝΕΙ ΕΣΑΣ.

Β. ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, ΤΟ ΛΟΓΙΣΜΙΚΟ APPLE ΠΑΡΕΧΕΤΑΙ «ΩΣ ΕΧΕΙ» ΚΑΙ «ΩΣ ΔΙΑΤΙΘΕΤΑΙ», ΜΕ ΟΛΑ ΤΑ ΣΦΑΛΜΑΤΑ ΚΑΙ ΧΩΡΙΣ ΚΑΜΙΑ ΕΓΓΥΗΣΗ, ΚΑΙ Η APPLE ΚΑΙ ΟΙ ΔΙΚΑΙΟΠΑΡΟΧΟΙ ΤΗΣ APPLE (ΠΟΥ ΑΝΑΦΕΡΟΝΤΑΙ ΣΥΛΛΟΓΙΚΑ ΩΣ «APPLE» ΓΙΑ ΤΟΥΣ ΣΚΟΠΟΥΣ ΤΩΝ ΕΝΟΤΗΤΩΝ 9 ΚΑΙ 10) ΑΠΟΠΟΙΟΥΝΤΑΙ ΜΕ ΤΟ ΠΑΡΟΝ ΟΠΟΙΕΣΔΗΠΟΤΕ ΕΓΓΥΗΣΕΙΣ ΚΑΙ ΟΡΟ ΣΕ ΣΧΕΣΗ ΜΕ ΤΟ ΛΟΓΙΣΜΙΚΟ APPLE, ΕΙΤΕ ΡΗΤΕΣ, ΕΙΤΕ ΣΙΩΠΗΡΕΣ, ΕΙΤΕ ΝΟΜΙΜΕΣ, ΣΥΜΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΩΝ ΣΙΩΠΗΡΩΝ ΕΓΓΥΗΣΕΩΝ Η/ΚΑΙ ΟΡΩΝ ΕΜΠΟΡΕΥΣΙΜΟΤΗΤΑΣ, ΙΚΑΝΟΠΟΙΗΤΙΚΗΣ ΠΟΙΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΑΚΡΙΒΕΙΑΣ, ΗΣΥΧΗΣ ΑΠΟΛΑΥΣΗΣ ΚΑΙ ΜΗ ΠΑΡΑΒΙΑΣΗΣ ΔΙΚΑΙΩΜΑΤΩΝ ΤΡΙΤΩΝ.

Γ. Η APPLE ΔΕΝ ΕΓΓΥΑΤΑΙ ΟΤΙ ΔΕΝ ΘΑ ΥΠΑΡΞΕΙ ΔΙΑΤΑΡΑΞΗ ΤΗΣ ΧΡΗΣΗΣ ΤΟΥ ΛΟΓΙΣΜΙΚΟΥ APPLE, ΟΤΙ ΟΙ ΛΕΙΤΟΥΡΓΙΕΣ ΠΟΥ ΠΕΡΙΛΑΜΒΑΝΟΝΤΑΙ ΣΤΟ ΛΟΓΙΣΜΙΚΟ APPLE ΘΑ ΑΝΤΑΠΟΚΡΙΘΟΥΝ ΣΤΙΣ ΑΠΑΙΤΗΣΕΙΣ ΣΑΣ, ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ APPLE ΘΑ ΕΙΝΑΙ ΑΔΙΑΛΕΙΠΤΗ Ή ΧΩΡΙΣ ΣΦΑΛΜΑΤΑ, ΟΤΙ ΤΟ ΛΟΓΙΣΜΙΚΟ APPLE ΘΑ ΕΙΝΑΙ ΣΥΜΒΑΤΟ Ή ΘΑ ΛΕΙΤΟΥΡΓΕΙ ΜΕ ΟΠΟΙΟΔΗΠΟΤΕ ΛΟΓΙΣΜΙΚΟ, ΕΦΑΡΜΟΓΕΣ Ή ΥΠΗΡΕΣΙΕΣ ΤΡΙΤΩΝ, Ή ΟΤΙ ΤΥΧΟΝ ΕΛΑΤΤΩΜΑΤΑ ΣΤΟ ΛΟΓΙΣΜΙΚΟ APPLE ΘΑ ΔΙΟΡΘΩΘΟΥΝ. Η ΕΓΚΑΤΑΣΤΑΣΗ ΑΥΤΟΥ ΤΟΥ ΛΟΓΙΣΜΙΚΟΥ APPLE ΕΝΔΕΧΕΤΑΙ ΝΑ ΕΠΗΡΕΑΣΕΙ ΤΗ ΔΙΑΘΕΣΙΜΟΤΗΤΑ ΚΑΙ ΧΡΗΣΤΙΚΟΤΗΤΑ ΤΟΥ ΛΟΓΙΣΜΙΚΟΥ ΤΡΙΤΩΝ, ΤΙΣ ΕΦΑΡΜΟΓΕΣ Ή ΤΙΣ ΥΠΗΡΕΣΙΕΣ ΤΡΙΤΩΝ, ΚΑΘΩΣ ΚΑΙ ΤΑ ΠΡΟΪΟΝΤΑ ΚΑΙ ΤΙΣ ΥΠΗΡΕΣΙΕΣ APPLE.

Δ. ΕΠΙΠΡΟΣΘΕΤΩΣ, ΑΝΑΓΝΩΡΙΖΕΤΕ ΟΤΙ ΤΟ ΛΟΓΙΣΜΙΚΟ APPLE ΔΕΝ ΠΡΟΟΡΙΖΕΤΑΙ ΟΥΤΕ ΕΙΝΑΙ ΚΑΤΑΛΛΗΛΟ ΓΙΑ ΧΡΗΣΗ ΣΕ ΠΕΡΙΣΤΑΣΕΙΣ Ή ΠΕΡΙΒΑΛΛΟΝΤΑ ΟΠΟΥ Η ΑΝΕΠΑΡΚΕΙΑ, ΟΙ ΚΑΘΥΣΤΕΡΗΣΕΙΣ, ΤΑ ΣΦΑΛΜΑΤΑ Ή ΟΙ ΑΝΑΚΡΙΒΕΙΕΣ ΣΤΟ ΠΕΡΙΕΧΟΜΕΝΟ, ΤΑ ΔΕΔΟΜΕΝΑ Ή ΤΙΣ ΠΛΗΡΟΦΟΡΙΕΣ ΠΟΥ ΠΑΡΕΧΟΝΤΑΙ ΑΠΟ ΤΟ ΛΟΓΙΣΜΙΚΟ APPLE ΕΝΔΕΧΕΤΑΙ ΝΑ ΕΧΟΥΝ ΩΣ ΣΥΝΕΠΕΙΑ ΤΟΝ ΘΑΝΑΤΟ, ΣΩΜΑΤΙΚΕΣ ΒΛΑΒΕΣ Ή ΣΟΒΑΡΕΣ ΥΛΙΚΕΣ ΖΗΜΙΕΣ Ή ΖΗΜΙΑ ΣΤΟ ΠΕΡΙΒΑΛΛΟΝ, ΣΥΜΠΕΡΙΛΑΜΒΑΝΟΜΕΝΩΝ ΧΩΡΙΣ ΠΕΡΙΟΡΙΣΜΟ ΤΗΣ ΛΕΙΤΟΥΡΓΙΑΣ ΠΥΡΗΝΙΚΩΝ ΕΓΚΑΤΑΣΤΑΣΕΩΝ, ΣΥΣΤΗΜΑΤΩΝ ΠΛΟΗΓΗΣΗΣ Ή ΕΠΙΚΟΙΝΩΝΙΑΣ ΑΕΡΟΣΚΑΦΩΝ, ΕΛΕΓΧΟΥ ΕΝΑΕΡΙΑΣ ΚΥΚΛΟΦΟΡΙΑΣ, ΥΠΟΣΤΗΡΙΞΗΣ ΖΩΤΙΚΩΝ ΛΕΙΤΟΥΡΓΙΩΝ Ή ΟΠΛΙΚΩΝ ΣΥΣΤΗΜΑΤΩΝ.

Ε. ΚΑΜΙΑ ΠΡΟΦΟΡΙΚΗ Ή ΓΡΑΠΤΗ ΠΛΗΡΟΦΟΡΙΑ Ή ΣΥΜΒΟΥΛΗ ΠΟΥ ΠΑΡΕΧΕΤΑΙ ΑΠΟ ΤΗΝ APPLE Ή ΕΝΑΝ ΕΞΟΥΣΙΟΔΟΤΗΜΕΝΟ ΑΝΤΙΠΡΟΣΩΠΟ ΤΗΣ APPLE ΔΕΝ ΘΑ ΑΠΟΤΕΛΕΙ ΕΓΓΥΗΣΗ. ΕΑΝ ΤΟ ΛΟΓΙΣΜΙΚΟ APPLE ΑΠΟΔΕΙΧΤΕΙ ΕΛΑΤΤΩΜΑΤΙΚΟ, ΑΝΑΛΑΜΒΑΝΕΤΕ ΤΟ ΣΥΝΟΛΙΚΟ ΚΟΣΤΟΣ ΚΑΘΕ ΑΠΑΡΑΙΤΗΤΟΥ ΣΕΡΒΙΣ, ΕΠΙΣΚΕΥΗΣ Ή ΕΠΙΔΙΟΡΘΩΣΗΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΑΠΟΚΛΕΙΣΜΟ ΣΙΩΠΗΡΩΝ ΕΓΓΥΗΣΕΩΝ Ή ΤΟΝ ΠΕΡΙΟΡΙΣΜΟ ΤΩΝ ΔΙΚΑΙΩΜΑΤΩΝ ΤΩΝ ΚΑΤΑΝΑΛΩΤΩΝ ΠΟΥ ΠΡΟΒΛΕΠΟΝΤΑΙ ΕΚ ΤΟΥ ΝΟΜΟΥ, ΣΥΝΕΠΩΣ ΟΙ ΠΑΡΑΠΑΝΩ ΑΠΟΚΛΕΙΣΜΟΙ ΚΑΙ ΠΕΡΙΟΡΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΥΟΥΝ ΓΙΑ ΕΣΑΣ.

10. Περιορισμός ευθύνης. ΣΤΟ ΒΑΘΜΟ ΠΟΥ ΔΕΝ ΑΠΑΓΟΡΕΥΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, ΣΕ ΚΑΜΙΑ ΠΕΡΙΠΤΩΣΗ Η APPLE ΔΕΝ ΘΑ ΕΥΘΥΝΕΤΑΙ ΓΙΑ ΣΩΜΑΤΙΚΕΣ ΒΛΑΒΕΣ Η ΟΠΟΙΑΔΗΠΟΤΕ ΤΥΧΑΙΑ, ΕΙΔΙΚΗ, ΕΜΜΕΣΗ Η ΕΠΑΚΟΛΟΥΘΗ ΖΗΜΙΑ, ΣΥΜΠΕΡΙΛΑΜΒΑΝΟΜΕΝΩΝ, ΧΩΡΙΣ ΠΕΡΙΟΡΙΣΜΟ, ΖΗΜΙΩΝ ΓΙΑ ΑΠΩΛΕΙΑ ΚΕΡΔΩΝ, ΑΛΛΟΙΩΣΗ Η ΑΠΩΛΕΙΑ ΔΕΔΟΜΕΝΩΝ, ΑΔΥΝΑΜΙΑ ΜΕΤΑΔΟΣΗΣ Η ΛΗΨΗΣ ΔΕΔΟΜΕΝΩΝ Η ΠΛΗΡΟΦΟΡΙΩΝ, ΔΙΑΚΟΠΗ ΤΗΣ ΕΠΙΧΕΙΡΗΜΑΤΙΚΗΣ ΔΡΑΣΤΗΡΙΟΤΗΤΑΣ Η ΟΠΟΙΑΔΗΠΟΤΕ ΑΛΛΗ ΕΜΠΟΡΙΚΗ ΖΗΜΙΑ Η ΑΠΩΛΕΙΑ, ΠΟΥ ΠΡΟΚΥΠΤΕΙ ΑΠΟ Η ΣΧΕΤΙΖΕΤΑΙ ΜΕ ΤΗ ΧΡΗΣΗ Η ΤΗΝ ΑΔΥΝΑΜΙΑ ΧΡΗΣΗΣ ΤΟΥ ΛΟΓΙΣΜΙΚΟΥ APPLE Η ΟΠΟΙΟΥΔΗΠΟΤΕ ΛΟΓΙΣΜΙΚΟΥ Η ΕΦΑΡΜΟΓΩΝ ΤΡΙΤΩΝ ΣΕ ΣΥΝΔΥΑΣΜΟ ΜΕ ΤΟ ΛΟΓΙΣΜΙΚΟ APPLE, ΑΝΕΞΑΡΤΗΤΑ ΑΠΟ ΤΗΝ ΑΙΤΙΑ, ΑΝΕΞΑΡΤΗΤΑ ΑΠΟ ΤΗ ΘΕΩΡΙΑ ΤΗΣ ΕΥΘΥΝΗΣ (ΣΥΜΒΑΣΗ, ΑΔΙΚΟΠΡΑΞΙΑ Η ΑΛΛΩΣ) ΚΑΙ ΑΚΟΜΗ ΚΑΙ ΑΝ Η APPLE ΕΧΕΙ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΗΝ ΕΞΑΙΡΕΣΗ Ή ΤΟΝ ΠΕΡΙΟΡΙΣΜΟ ΤΗΣ ΕΥΘΥΝΗΣ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΣΥΜΠΤΩΜΑΤΙΚΕΣ Ή ΕΠΑΚΟΛΟΥΘΕΣ ΖΗΜΙΕΣ, ΣΥΝΕΠΩΣ ΑΥΤΗ Η ΡΗΤΡΑ ΠΕΡΙΟΡΙΣΜΟΥ ΕΥΘΥΝΗΣ ΕΝΔΕΧΕΤΑΙ ΝΑ ΜΗΝ ΙΣΧΥΕΙ ΓΙΑ ΕΣΑΣ. Σε καμία περίπτωση η συνολική ευθύνη της Apple προς εσάς για όλες τις ζημίες (εκτός από τις περιπτώσεις που απαιτούνται από το ισχύον δίκαιο οι οποίες αφορούν σωματική βλάβη) δεν θα υπερβαίνει το ποσό των πενήντα δολαρίων ΗΠΑ (50,00 $). Οι ανωτέρω περιορισμοί της ευθύνης ισχύουν ακόμη και αν το προαναφερθέν μέσο αποκατάστασης δεν καλύπτει τον σκοπό για τον οποίο προορίζεται.

11. Έλεγχος εξαγωγών. Δεν επιτρέπεται η χρήση ή η εξαγωγή ή επανεξαγωγή του Λογισμικού Apple, εκτός εάν επιτρέπεται από τη νομοθεσία των Ηνωμένων Πολιτειών και τους νόμους της δικαιοδοσίας (των δικαιοδοσιών) στην οποία αποκτήθηκε το Λογισμικό Apple. Συγκεκριμένα, αλλά όχι περιοριστικά, το Λογισμικό Apple δεν μπορεί να εξαχθεί ή να επανεξαχθεί (α) σε κάποια χώρα στην οποία έχουν επιβάλει εμπορικό αποκλεισμό οι ΗΠΑ ή (β) σε οποιονδήποτε που περιλαμβάνεται στον κατάλογο Ειδικώς χαρακτηρισμένων αλλοδαπών προσώπων (Specially Designated Nationals List) του Υπουργείου Οικονομικών των ΗΠΑ ή στον κατάλογο Αποκλεισμένων φυσικών ή νομικών προσώπων του Υπουργείου Εμπορίου των ΗΠΑ ή άλλους τέτοιους καταλόγους αποκλεισμένων ατόμων. Με τη λήψη και τη χρήση του Λογισμικού Apple, δηλώνετε και εγγυάστε ότι δεν βρίσκεστε σε οποιαδήποτε τέτοια χώρα ή σε οποιαδήποτε τέτοια λίστα. Αποδέχεστε επίσης ότι δεν θα χρησιμοποιήσετε το Λογισμικό Apple για σκοπούς που απαγορεύονται από το δίκαιο των ΗΠΑ, όπως, μεταξύ άλλων, την ανάπτυξη, τον σχεδιασμό, την κατασκευή ή την παραγωγή πυραύλων, πυρηνικών, χημικών ή βιολογικών όπλων.

12. Καμία παραίτηση ή εκχώρηση. Καμία καθυστέρηση ή παράλειψη λήψης μέτρων στο πλαίσιο της παρούσας Άδειας χρήσης δεν θα συνιστά παραίτηση, εκτός εάν η παραίτηση έχει γίνει ρητά και εγγράφως, και έχει υπογραφεί από δεόντως εξουσιοδοτημένο εκπρόσωπο της Apple, και καμία μεμονωμένη παραίτηση δεν θα συνιστά συνεχή ή μεταγενέστερη παραίτηση. Δεν μπορείτε να εκχωρήσετε την παρούσα Άδεια χρήσης, στο σύνολό της ή εν μέρει, χωρίς την προηγούμενη γραπτή έγκριση της Apple. Οποιαδήποτε μη συμμορφούμενη εκχώρηση θα είναι άκυρη και χωρίς ισχύ.

13. Τελικοί χρήστες του Δημοσίου. Το Λογισμικό Apple και το σχετικό πληροφοριακό υλικό αποτελούν «Εμπορικά προϊόντα», όπως η έννοια αυτή ορίζεται στο άρθρο 48, παράγραφος 2.101 του Κώδικα ομοσπονδιακών κανονισμών (C.F.R.), και περιέχουν «Εμπορικό λογισμικό υπολογιστών» και «Πληροφοριακό υλικό εμπορικού λογισμικού υπολογιστών», όπως οι έννοιες αυτές ορίζονται, κατά περίπτωση, στο άρθρο 48, παράγραφος 12.212 ή στο άρθρο 48, παράγραφος 227.7202 του C.F.R. Σύμφωνα με το άρθρο 48, παράγραφος 12.212 του C.F.R. ή το άρθρο 48, παράγραφος 227.7202 1 έως 227.7202-4 του C.F.R., κατά περίπτωση, το Εμπορικό λογισμικό υπολογιστών και το Πληροφοριακό υλικό εμπορικού λογισμικού υπολογιστών παρέχονται με άδεια χρήσης σε τελικούς χρήστες της Κυβέρνησης των Η.Π.Α. (α) μόνο ως Εμπορικά προϊόντα και (β) μόνο με τα δικαιώματα εκείνα όπως έχουν χορηγηθεί σε όλους τους άλλους τελικούς χρήστες βάσει των όρων και προϋποθέσεων του παρόντος. Με την επιφύλαξη όλων των μη δημοσιευμένων δικαιωμάτων σύμφωνα με το δίκαιο περί πνευματικής ιδιοκτησίας των Ηνωμένων Πολιτειών Αμερικής.

14. Εφαρμοστέο δίκαιο και διαχωρισιμότητα. Η παρούσα Άδεια χρήσης διέπεται από και ερμηνεύεται σύμφωνα με το δίκαιο της Πολιτείας της Καλιφόρνια, εξαιρουμένων των αρχών σύγκρουσης νόμων. Η παρούσα Άδεια χρήσης δεν διέπεται από τη Σύμβαση των Ηνωμένων Εθνών για τις διεθνείς πωλήσεις κινητών πραγμάτων, η εφαρμογή της οποίας αποκλείεται ρητά. Αν για οποιονδήποτε λόγο ένα δικαστήριο της αρμόδιας δικαιοδοσίας κρίνει ότι οποιοσδήποτε όρος ή μέρος αυτού είναι άκυρος, η υπόλοιπη Άδεια χρήσης παραμένει σε πλήρη ισχύ.

15. Πλήρης συμφωνία: Κυρίαρχη γλώσσα. Η παρούσα Άδεια xρήσης αποτελεί τη συνολική συμφωνία μεταξύ εσάς και της Apple σχετικά με τη χρήση του Λογισμικού Apple και αντικαθιστά όλες τις προηγούμενες ή τρέχουσες διευθετήσεις σχετικά με το εν λόγω θέμα. Καμία τροποποίηση ή μεταβολή της παρούσας Άδειας χρήσης δεν θα είναι δεσμευτική εκτός αν συνταχθεί εγγράφως και υπογραφεί από την Apple. Τυχόν μετάφραση της παρούσας Άδειας χρήσης εξυπηρετεί τις τοπικές ανάγκες και, σε περίπτωση διαφοράς μεταξύ του κειμένου στην αγγλική γλώσσα και του κειμένου σε άλλη γλώσσα, το κείμενο στην αγγλική γλώσσα θα υπερισχύει στον βαθμό που δεν απαγορεύεται από την τοπική νομοθεσία της δικαιοδοσίας σας.

16. Αναγνωρίσεις τρίτων μερών. Ορισμένα στοιχεία του Λογισμικού Apple και προγράμματα ανοικτού κώδικα τρίτων που περιλαμβάνονται στο Λογισμικό της Apple, ενδέχεται να διατίθενται από την Apple στον ιστότοπο ανοικτού κώδικα (https://opensource.apple.com) («Στοιχεία ανοικτού κώδικα»). Οι αναγνωρίσεις, οι όροι αδειοδότησης και οι αποποιήσεις για τα εν λόγω στοιχεία περιέχονται στην ηλεκτρονική τεκμηρίωση για το Λογισμικό της Apple. Ανατρέξτε στην ηλεκτρονική τεκμηρίωση, καθώς ενδέχεται να έχετε πρόσθετα δικαιώματα στα Στοιχεία ανοικτού κώδικα. Αναγνωρίζετε ρητά ότι εάν η δυσλειτουργία ή η βλάβη στο υλισμικό της Apple προκύψει από την τροποποίηση των Στοιχείων ανοικτού κώδικα του Λογισμικού της Apple, η εν λόγω δυσλειτουργία ή βλάβη εξαιρείται από τους όρους της εγγύησης υλισμικού της Apple.

EA1920
09/09/2024